钦定古今图书集成/方舆汇编/职方典/第1445卷 > 《心远亭记》前人
## 钦定古今图书集成/方舆汇编/职方典/第1445卷 > 《心远亭记》前人

“凡好游适林榭与获其幽胜境者，大都旷逸之夫，而
仕绅鲜遘焉。至其密迩治所者尤少。即有之，或迫吏
务鞅掌，听断筹判不少暇，闲就休沐，一过从聊假，宣
泄湮郁，要非其廓衷所真好也。”嗟夫，为理之贵适尚
矣，托象游神，翕张时措，靡不有圆机，然匪超敏轶尘
之伦，其畴能辨诸？《粤西巡臬治》廨，其在邕管者殊僻
隘，迺后仅圃数畦，逼市氓废舍，表达衢巷，官私并属
未稳。顷者台石使君属邕守捐赢金买其地，为辟荒
径，植卉竹，结亭其间，郁然敞茂。氓所遗园，故有林木，
使君且向意增阔之。于是臬廨之幽胜，殆亡异旷逸
夫所遘矣。亭仍故圃，而新者以放一鹤，名“孤鹤亭”，环
以慢林之邃，名“留阴”，使君业自为记矣。其在衢巷之
亭，岿然爽垲，名之曰“心远”，盖取陶渊明“人境结庐，心
远地偏”之语。岁甲子竣工，属余为记。余惟使君高材
敏识，庭无滞案，经略封寰之隙，时时操觚染翰，坐亭
中摅幽畅之怀，偕翁张之叟，醒然神游，满腔春意。其
所为覆泽斯土者，匪专徇象假合云尔。命之心远，良
协化机，远而靡忘，迩“而罔泄，斯心应迹昭矣。独亭乎
哉？”抑余追景往哲，而有慨乎中云。夫渊明业遂卷怀，
遭时改玉，虽已寄兴沉冥，犹称心远，宛然恋主赤衷。
世之高渊明，非为其逸也。而或以避喧近达者，谬矣。
若使君出自掖垣，握符风纪，激扬攸寄，胞与钟情，其
所孳孳，思务规恢，仰宣主上德意，旁畅遐壤隐忧，又
岂能匏系辙迹，徒自舒形适志于幽胜间哉！以故略
寰中之诡奇，而称述先民之“心远”，厥指微矣。然则心
远名亭，惟使君辈为宜；即以标山泽之癯然悠悠忘
世者不可也。作《心远亭记》。